**УНИВЕРЗИТЕТ У НОВОМ САДУ**

**ГРАЂЕВИНСКИ ФАКУЛТЕТ СУБОТИЦА**

**24000 Суботица, Козарачка 2а, www.gf.uns.ac.rs, dekanat@gf.uns.ac.rs**

**Тел: (024) 554-300, Факс: (024) 554-580, ТР: 840-1233666-68, ПИБ: 100843783**

Датум,27.12.2024.године

Број:754-1

На основу члана 7. и члана 12. Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда („ Службени гласник РС“ број 16/2018 и 79/2023), и Обавештења Покрајинске владе, Управе за имовину Аутономне покрајине Војводине број: 002759076 2024 91822 001 002 368 127 од 30.9.2024. године, Универзитет у Новом Саду Грађевински факултет Суботица објављује

**О Г Л А С**

**ради давања у закуп непокретности у јавној својини путем прикупљања писмених понуда**

**ПРЕДМЕТ ДАВАЊА У ЗАКУП**

Предмет давања у закуп је простор који се налази у подруму зграде Грађевинског факултета Суботица, ул. Козарачка 2а (у даљем тексту: Простор), чији је корисник Универзитет у Новом Саду-Грађевински факултет (у даљем тексту: Факултет), укупне површине 35 m2, са наменом кантине за потребе студената уз новчану накнаду.

Простор се даје у закуп на неодређено време.

Простор који је предмет огласа, даје се у закуп у постојећем – „виђеном“ стању, па се закупац потписом уговора о закупу одриче било каквих примедби по основу евентуалних материјалних недостатака на предметној непокретности.

**УСЛОВИ ПРИЈАВЉИВАЊА**

Право учешћа на огласу имају предузетници и правна лица која испуњавају све услове из огласа.

Понуде се достављају најкасније до 8.1.2025. године, непосредно или путем поште, до поноћи на адресу Универзитет у Новом Саду-Грађевински факултет Суботица, ул. Козарачка 2а са напоменом „Понуда за закуп кантине – не отварати“.

Непотпуне и неблаговремене понуде ће бити одбачене.

Јавно отварање приспелих понуда одржаће се дана 10.1.2025. године у 12.00 часова у канцеларији бр.7 Факултета.

Заинтересованим лицима биће омогућено да разгледају простор као и пратећу постојећу опрему од 30.12.2024. године до 6.1.2025. године, уз претходну најаву код секретара Факултета, Сретена Пиштало на телефон бр. 024/554-300 локал 114.

**Основни услови који се односе на закупца су:**

* обезбеђивање хладних и топлих безалкохолних напитака у току радног времена Факултета, у просторији кантине Факултета; понудом би били обухваћени различити типови кафа, чајеви, газирани и негазирани сокови и флаширане воде;
* обезбеђивање исхране типа сендвича (наменски прављених – више типова), разних врста пекарских производа;
* поседовање неопходне опреме и средстава за обављање делатности, за једнократну и вишекратну употребу;
* обезбећивање поштовања неопходних услова неометаног одвијања наставе у смислу кретања, буке, хигијене, сигурности;

## поседовање HACCAP (HASAP) стандарда;

* поштовање свих услова безбедности и здравља на раду и сигурности од пожара у складу са одговарајућим прописима;
* обезбеђивање адекватног разврставања, одлагања и одношења отпадног материјала и смећа.

**Додатни услови су:**

* обезбеђивање неопходног мобилијара и опреме за функционисање кафеа, а који није обезбеђен од стране Факултета;
* сређивање простора у складу са захтевима обављања функције, могућностима и потребама Факултета.

**Квалификације:**

* предузетници и правна лица регистрована за обављање овог типа услуга;
* раније искуство у обављању угоститељских услуга у просторијама основних и средњих школа и факлтета (уговор или изјава);
* могућност обезбеђивања услуга на већим скуповима;
* спремност за рад викендом и у захтеваним терминима.

**Понуда треба да садржи следеће елементе да би била потпуна и уредна:**

1. Подаци о подносиоцу понуде:

– За ПРАВНА ЛИЦА – назив правног лица, седиште, лице за контакт, контакт телефон, извод о регистрацији привредног субјекта, образац са овереним потписима лица овлашћених за заступање, копију решења о додељеном пореском идентификационом броју, име и презиме лица овлашћеног за заступање (директор), оверен ОП образац, пуномоћје уколико подносилац понуде има заступника.

– За ПРЕДУЗЕТНИКЕ – име и презиме предузетника, адресу пребивалишта или седиште, фотокопију личне карте или очитану биометријску личну карту предузетника, јединствен матични број грађанина и контакт телефон, назив радње, копију решења о додељеном пореском идентификационом броју, име и презиме лица овлашћеног за заступање (директор), оверен ОП образац, пуномоћје уколико подносилац понуде има заступника.

1. Изјаву о прихватању свих основних и додатних услова из Огласа за прикупљање писаних понуда за давање у закуп простора – кантине површине 35 m2 у подруму зграде Универзитет у Новом Саду - Грађевински факултет Суботица, ул. Козарачка 2а.
2. Асортиман хране и пића са ценовником.
3. Доказ о поседовању стандарда HACCP (HASAP).
4. Доказ о испуњавању услова безбедности и здравља на раду и сигурности од пожара.

**ИЗБОР НАЈПОВОЉНИЈЕГ ПОНУЂАЧА**

Јавно отварање приспелих понуда обавиће се 10.1.2025. године у 12.00 часова у канцеларији бр.7 Факултета.

Предлог Одлуке о избору најповољнијег понуђача донеће Комисија за спровођење поступка давања у закуп простора, применом критеријума ширине асортимана и висине цена као и испуњавања осталих услова из огласа.

Одлуку о избору најповољнијег понуђача донеће декан Грађевинског факултета Универзитета у Новом Саду у року од 5 (пет) дана од дана отварања понуда.

Сматраће се да је понуђач одустао од закупа Простора у случају да буде изабран за најповољнијег понуђача, а не потпише уговор о закупу у року од 5 (пет) дана од дана пријема позива за закључење уговора,

У наведеном случају приступиће се позивању следећег најповољнијег понуђача, ради закључења уговора о закупу.

О извршеном избору закупца, понуђачи ће бити писмено обавештени у року од 5 (пет) дана од дана доношења одлуке.

Понуђачи имају право на приговор који се изјављује Комисији за спровођење поступка за давање у закуп простора у року од 8 (осам) дана од дана пријема обавештења.

УНИВЕРЗИТЕТ У НОВОМ САДУ – ГРАЂЕВИНСКИ ФАКУЛТЕТ СУБОТИЦА